Գյումրու քաղաքապետարանի ֆինանսատնտեսական բաժնի պետ Լենա Ջիլավյանը վերջին 10 տարում արձանների ու կիսանդրիների պատրաստման եւ տեղադրման վերաբերյալ ոչ բոլոր պայմանագրերն է կարողանում ներկայացնել: Ասում է նախկիններն այնքան էլ թափանցիկ չեն աշխատել, պայմանագրերն էլ բավական «լղոզված» ձեւով են կազմվել՝ նշելով, որ ոչ բոլոր պայմանագրերում է առկա եղել տրամադրված գումարի չափը: